Държавен вестник, бр. 63, 2011 г., стр. 7

БРОЙ  63	
Д Ъ Р Ж А В Е Н  В Е С Т Н И К 	
СТР.  7  
Чл. 27. (1) Цената при промяна на пред-
назначението на поземлени имоти в горски 
територии по чл. 73, ал. 1, т. 1, 2, 6 и 7 ЗГ е 
равна на сумата от цената на насаждението 
и 30 на сто от цената на имота, определена 
по реда на глава трета, като цената на земята 
по чл. 7, ал. 6 се увеличава със стойността на 
пазарен множител съгласно приложение № 23. 
(2) При промяна на предназначението на 
поземлени имоти в горски територии – дър-
жавна и общинска собственост, към цените 
по ал. 1 се прибавя стойността на дървесината 
на корен в сегашна възраст за оценяваното 
насаждение.
(3) Цената при промяна на предназначение-
то на поземлени имоти в горски територии по 
чл. 73, ал. 1, т. 3 и 4 ЗГ е равна на сумата от 
цената на насаждението и 70 на сто от цената 
на имота, определена по реда на глава трета, 
като цената на земята по чл. 7, ал. 6 се уве-
личава със стойността на пазарен множител 
съгласно приложение № 23.
Чл. 28. Стойността на обезщетението при 
отчуждаване на поземлени имоти в горски 
територии е равна на цената на имота, опре-
делена по реда на глави втора и трета, като 
се взема по-високата стойност.
Чл. 29. (1) Застрахователната стойност на 
поземлени имоти в горски територии е равна 
на цената на насаждението.
(2) Цената на насаждението се определя 
по парични таблици за стойност на дървеси-
ната на корен за цели насаждения съгласно 
приложение № 20, ако възложителят не раз-
пореди друго.
Чл. 30. (1) Ипотечната стойност на позем-
лени имоти в горски територии се определя 
като сума от базисната цена на земята, оп-
ределена по реда на чл. 7, ал. 6, и цената на 
насаждението. 
(2) Цената на насаждението се определя 
по реда на чл. 21, ал. 4 и 5, ако възложителят 
не разпореди друго.
Чл. 31. Цените, определени по реда на 
чл. 23 – 30, се закръгляват до цяло число в 
левове.
Раздел ІІ
Оценка на щети върху поземлени имоти в 
горски територии
Чл. 32. Щета е обстоятелство, в резултат 
на което се намалява цената на имота.
Чл. 33. (1) Стойността на щета, нанесена 
върху поземлени имоти в горски територии, 
която не е административно нарушение по 
ЗГ, се определя по реда на наредбата като 
разлика между цената на имота преди и след 
настъпване на събитието.
(2) При определяне цената на имота преди 
настъпване на събитието се използват данни 
от действащия горскостопански план или 
програма, както и информация за действи-
телното състояние на имота. 
(3) При определяне цената на имота след 
настъпване на събитието при изчисляване 
на разходите за създаване на насаждението 
произходът на гората се приема за изкуствен.
Г л а в а  п е т а
ОЦЕНЯВАНЕ
Раздел І
Изготвяне на оценката
Чл. 34. (1) Изготвянето на оценката се 
възлага от собственика или от заинтересу-
ваното лице чрез сключване на договор с 
независим оценител на поземлени имоти в 
горски територии.
(2) Възложителят осигурява ясни граници 
на терена за своя сметка при спазване изис-
кванията на действащата нормативна уредба 
преди възлагането на оценката.
(3) Оценката се извършва за сметка на 
възложителя. 
Чл. 35. (1) При възлагане на оценката 
възложителят прилага следните документи: 
1. скица на имота с регистър на коорди-
натите и актуален лесослой, издадена от об-
щинската служба „Земеделие“ (ОСЗ) по реда 
на Наредба № 49 от 2004 г. за поддържане на 
картата на възстановената собственост (обн., 
ДВ, бр. 102 от 2004 г.; попр., бр. 113 от 2004 г.), 
или скица на имота със списък на координа-
тите на точките, определящи границите на 
поземления имот, издадена от службата по 
геодезия, картография и кадастър (СГКК) 
по реда на Закона за кадастъра и имотния 
регистър (ЗКИР);
2. извадка от картата на горскостопански 
план или програма с нанесено местоположение 
на оценявания имот, заверена от структура 
на ИАГ, от съответното държавно горско 
стопанство (ДГС), държавно ловно стопан-
ство (ДЛС), учебно-опитно горско стопанство 
(УОГС), както и от общината за собствените 
є горски територии;
3. таксационни описания на подотделите, 
образуващи имота, заверени от структура на 
ИАГ, съответното ДГС, ДЛС, УОГС, както и от 
общината за собствените є горски територии.
(2) Информацията по ал. 1, т. 2 и 3 се 
предоставя със съгласието на собственика 
на имота.
(3) Когато имотът попада в земи в огра-
ничителните строителни линии на пътищата, 
правоспособно лице, регистрирано при усло-
вията и по реда на ЗКИР, определя и посоч-
ва площта на ограничителната строителна 
линия на пътя в скицата по ал. 1, т. 1 или в 
скица-проект. 
Чл. 36. (1) Оценката се извършва след 
инвентаризация на имота.